**Zápisnica zo zasadania OZ zo dňa 03.03.2021**

Prítomní poslanci: 5

Neprítomní: 2

Ostatní: podľa prez. listiny (príloha)

**Rokovanie**:

Predsedajúci – starosta obce privítal o 18:15 hod. poslancov. Skonštatoval, že prítomných poslancov je nadpolovičná väčšina, obecné zastupiteľstvo je spôsobilé rokovať a uznášať sa.

Starosta určil za zapisovateľku Zuzana Michalcovú, overovatelia zápisnice: R. Hollý a Ing. P. Záň

Starosta obce predniesol program rokovania

Program (podľa pozvánky):

1. Určenie zapisovateľa a overovateľov zápisnice.
2. Schválenie programu.
3. Kontrola plnenia uznesení
4. Správa z administratívnej finančnej kontroly,, Rekonštrukcia chodníkov v obci Fačkov“
5. Schválenie rezervného fondu
6. Rozpočtové opatrenia
7. Harmonogram OZ na rok 2021
8. Rôzne.
9. Žiadosti.
10. Diskusia.
11. Záver.

K návrhu nemal nikto pripomienky a tak poslanci program jednohlasne schválili.

**Návrh uznesenia OZ:**

**OZ schvaľuje program rokovania OZ.**

**Hlasovanie:**

|  |  |  |
| --- | --- | --- |
| ZA:**5** | PROTI: **0** | ZDRŽAL SA: **0** |
| Ing. Pavol ZáňTomáš LigasMilan Michalec | Rastislav GabajRastislav Hollý |  |  |

 **Uznesenie BOLO schválené.**

*3. Kontrola plnenia uznesení*

Hlavná kontrolórka obce sa vyjadrila k plneniu prechádzajúcich uznesení. Skonštatovala, že všetky uznesenia boli splnené, okrem uznesenia č. 71/2020 – kompostáreň, ku ktorým sa starosta vyjadril v bode Rôzne. K uzneseniu č. 59/2020, pozemok KN – C č. 194/4, 195/3 k. ú. Fačkov starosta skonštatoval, že z dôvodu pandemických opatrení sa stále odkladá pripravenie znaleckého posudku.

**Návrh uznesenia OZ:**

**OZ berie na vedomie kontrolu plnenia uznesení**

*4. Správa z administratívnej finančnej kontroly ,, Rekonštrukcia chodníka v obci Fačkov“*

Starosta informoval poslancov o splatení zostatku úveru na Rekonštrukciu chodníkov v obci Fačkov, ktorý je splatný do 20.03. 2021. Vysvetlil poslancom, že v správe z administratívnej finančnej kontroly sa uvádza zníženie oprávnených výdavkov o sumu 5431,31 EUR. Starosta žiadal o stanovisko právne oddelenie listom, telefonický aj emailom na základe čoho pristúpili k zníženiu oprávnených výdavkov, ale do dnešného dňa žiadna odpoveď neprišla a úver sa musí splatiť. Po dlhšej diskusii dal starosta hlasovať.

**Návrh uznesenia OZ:**

**OZ schvaľuje splatenie zostatku úveru na Chodník pri hlavnej ceste vo výške 5 431,31 eur z vlastných zdrojov obce, t.j. z rezervného fondu**

**Hlasovanie:**

|  |  |  |
| --- | --- | --- |
| ZA:**5** | PROTI: **0** | ZDRŽAL SA: **0** |
| Ing. Pavol ZáňTomáš LigasMilan Michalec | Rastislav GabajRastislav Hollý |  |  |

 **Uznesenie BOLO schválené.**

*5. Schválenie použitia rezervného fondu*

Starosta vysvetlil poslancom, že je potrebné schváliť použitie rezervného fondu. Oboznámil ich, že teraz je na rezervnom fonde 64 852,29 €, ktorý sa použije:

* na nákup Bytového domu 1 a Bytového domu 2 vrátane bytov a Technickej vybavenosti na základe Kúpnej zmluvy č. 1/2020 od spoločnosti KP Solar vo výške 38 492,96 €
* na splatenie zostatku úveru na Rekonštrukciu chodníkov v obci Fačkov vo výške 5431,31 €

Zvyšných 20 928,02 € starosta navrhol použiť na obnovu krytu miestnej komunikácie pri Rajčanke. Podotkol, že projektová dokumentácia je už pripravená aj s kanalizáciou ( odvedenie dažďovej vody) čo je ale finančne dosť navyše. Riešila sa aj alternatíva zrealizovať vodozádržnú jamu ešte v doline a tým zabrániť prudkému prívalu dažďovej vody a piesku. Po dlhej diskusii poslanci súhlasili s použitím rezervného fondu na obnovu krytu miestnej komunikácie pri Rajčanke a zároveň poverili starostu, aby oslovil Urbárske spolumajiteľstvo Fačkov a Severoslovenské vodárne a kanalizácie, a.s. Žilina na spolufinancovanie rekonštrukcie.

**Návrh uznesenia OZ:**

**OZ schvaľuje použitie rezervného fondu na**

* **nákup Bytového domu 1 a Bytového domu 2 vrátene bytov a Technickej vybavenosti na základe Kúpnej zmluvy č. 1/2020 od spoločnosti KP Solar s.r.o. vo výške 38 492,96 €**
* **na splatenie zostatku úveru na Rekonštrukciu chodníkov v obci Fačkov vo výške 5431,31 €**
* **na obnovu krytu miestnej komunikácie pri Rajčanke vo výške 20 928,02 €**

**Hlasovanie:**

|  |  |  |
| --- | --- | --- |
| ZA:**5** | PROTI: **0** | ZDRŽAL SA: **0** |
| Ing. Pavol ZáňTomáš LigasMilan Michalec | Rastislav GabajRastislav Hollý |  |  |

 **Uznesenie BOLO schválené.**

*6. Rozpočtové opatrenia.*

Starosta informoval poslancov o rozpočtových opatreniach č. 1.- 2. /2021. Rozpočtové opatrenia tvoria prílohu zápisnice. Oboznámil ich hlavne s rozpočtovým opatrením č.2, ktoré v príjmovej časti tvoria:

* kapitálové – Dotácia Ministerstva dopravy a výstavby na bytové domy - 301 620 €

 na tech. vybavenosť - 40 210€

* príjmové fin. operácie – úver ŠFRB bytové domy - 560 160€

 tech. vybavenosť - 44 400€

 rezervný fond – zapojenie - bytové domy - 38 492,96 €

 splatenie úveru – chodník - 5 431,31 €

 rekonštrukcia cesty - 20 928,02 €

Spolu navýšenie príjmov 1 011242,29€

vo výdavkovej časti tvoria:

* kapitálové – Nákup Bytových domov a technická vybavenosť 984 882,96 €

zníženie výdavkov na prechod pre chodcov – 5000 €

zvýšenie na obnovu krytu miestnej komunikácie pri Rajčanke +20 928 ,02€

* Bežné výdavky

nákup kompostérov + 5000 €

Finančné operácie – splatenie úveru + 5431,31 €

Spolu navýšenie výdavkov 1 011242,29 €

**Návrh uznesenia OZ:**

**OZ berie na vedomie Rozpočtové opatrenie č. 1/2021**

**Návrh uznesenia OZ:**

**OZ schvaľuje Rozpočtové opatrenie č. 2/2021**

**Hlasovanie:**

|  |  |  |
| --- | --- | --- |
| ZA:**5** | PROTI: **0** | ZDRŽAL SA: **0** |
| Ing. Pavol ZáňTomáš LigasMilan Michalec | Rastislav GabajRastislav Hollý |  |  |

 **Uznesenie BOLO schválené.**

*7. Harmonogram zasadnutí OZ*

Starosta obce oboznámil poslancov s novým návrhom harmonogramu zasadnutí OZ v roku 2021 a to **20.05.2021, 19.08.2021, 04.11.2021, 09.12.2021.** Starosta po krátkej diskusií dal hlasovať.

**Návrh uznesenia OZ:**

**OZ schvaľuje harmonogram zasadnutí OZ na rok 2021**

**Hlasovanie:**

|  |  |  |
| --- | --- | --- |
| ZA:**5** | PROTI: **0** | ZDRŽAL SA: **0** |
| Ing. Pavol ZáňTomáš LigasMilan Michalec | Rastislav GabajRastislav Hollý |  |  |

 **Uznesenie BOLO schválené.**

*8. Rôzne*

T. Ligas navrhol starostovi úpravu trávnatého ihriska v areáli ZŠ. Starosta podotkol, že takému návrhu je naklonený a požiadal p. Ligasa, aby zistil približnú výšku financií na úpravu.

Starosta predložil poslancov pár návrhov, ktoré by chcel zrealizovať v roku 2021 a to:

* nové oplotenie po oboch stranách cesty na cintorín a pripraviť PD na predĺženie cesty + chodníka až na vrch cintorína
* WC v dome smútku + nové chladenie v dome smútku
* WC do školskej jedálne

Starosta však poslancov informoval, že realizácia týchto návrhov sa bude odvíjať od výšky financií akými bude obec v tomto roku disponovať, keďže prevod výnosu dane z príjmov fyzických osôb do rozpočtov miest a obcí je oproti roku 2020 menší ako aj doúčtovanie výnosu dane za predchádzajúci rok je o 16,114 mil. eur menej.

 Ďalej starosta oboznámil poslancov o ponuke kontajnera na zber biologického kuchynského odpadu, ktoré by chcel rozmiestniť po obci v počte 2 ks, aby sa zistilo ako by občania využívali tento zber ako sám povedal, že je rozdiel zbierať kuchynský odpad na dedine a v meste. Kontajner by mal byť120l, hermeticky uzatvárateľný, protizápachový a má špeciálne tesnenie aj proti vyliatiu. Ďalej starosta informoval aj o zbere použitého kuchynského oleja, že za 5l použitého kuchynského oleja, ktorý by občan doniesol na úrad by dostal 1l čerstvého oleja repkového alebo slnečnicového. Ďalej starosta informoval, že kompostáreň, ktorá by sa mala v Rajci budovať je v takom štádiu, že sa nepodala žiadosť o dotáciu, ktorá sa mala podať do 31.12.2020 a tak sme vyčlenili 5.000 Eur na nákup kompostérov z bežných finančných prostriedkov, ktoré sme mali naplánované v rozpočte pri priechode pre chodcov.

V poslednom bode rôzne informoval starosta poslancov o projekte ku kanalizácii, ktorá by sa mala realizovať v našej obci v spolupráci s Kofola, a.s. Informoval, že už sa rieši PD k územnému konaniu a hľadá sa najschodnejšie riešenie, ktoré spočíva hlavne v tom aby sa použilo čo najmenej prečerpávacích staníc.

*9****.*** *Žiadosti.*

Starosta oboznámil poslancov so žiadosťou od p. Trsťana, v ktorej žiada dobudovanie prístupovej cesty k rodinnému domu č. 408. Starosta informoval, že cesta je obecná, zle sa udržuje v zimnom období nakoľko je nerovná. Po kratšej diskusii sa poslanci dohodli na pomoci pri dobudovaní prístupovej cesty z betónových kociek

*10. Diskusia*

Do diskusie sa nikto neprihlásil.

*11. Záver*

Starosta poďakoval prítomným za účasť – OZ ukončené o 20.30 hod.

Overovatelia zápisnice:

Miroslav Čerňanec

 starosta obce, v.r.

Zapisovateľka: Zuzana Michalcová